
	বিভাগীয় পরিচিতি

          বিশ্বের বিস্ময় রহস্যে ঘেরা ম্যানগ্রোভ সুন্দরবন-কে ধারণ করে খুলনা বিভাগ বাংলাদেশের দক্ষিণ-পশ্চিম সীমান্তে অবস্থিত। প্রকৃতি নিজ হাতে বিশাল সবুজের সমারোহ বঙ্গোপসাগরের কোল ঘেষে গড়ে তুলেছে এই বিভাগকে। উত্তরে পদ্মা নদী আর রাজশাহী বিভাগ, দক্ষিণে বঙ্গোপসাগর, পুর্বে বরিশাল ও ঢাকা বিভাগ, আর পশ্চিমে ভারতের পশ্চিমবঙ্গ রাজ্য। বাংলাদেশের প্রথম অস্থায়ী রাজধানী মুজিবনগর এই বিভাগে অবস্থিত। এ বিভাগে আরও রয়েছে বাংলাদেশের প্রাচীন বৃহত্তম ষাট গম্বুজ মসজিদ আর পীর সাধক হযরত খান জাহান আলীর সমাধি সৌধ কমপ্লেক্স এবং বাংলাদেশের দ্বিতীয় বৃহত্তর সমুদ্র বন্দর মোংলা।

